гонорея (gonorrhea, трипер)
причинител - бъбрековидни микроби (гонококи), често разположени вътреклетъчно в левкоцитите, намиращи се в секрета от половите органи на заразените.
предаване - чрез сексуални контакти. жените могат да са безсимптомни носители на гонококите в продължение на седмици и месеци и да предават заразата при сексуални контакти.
инкубационен период: при мъжете от 2 до 14 дни, а при жените - 7 до 21 дни след заразяването.
симптоми:
при мъжете  отначало се появява леко парене при уриниране и няколко часа след това - затруднено уриниране и гноен жълто-зелен секрет от уретрата. по-нататък  позивите за уриниране стават чести, а количеството на отделената урина - малко. едно от най-сериозните усложнения при несвоевременно или неправилно лечение е епидидимитът (възпаление на надсеменниците), който е обикновено едностранен. при двустранно възпаление може да настъпи стерилитет.
при жените симптомите са леки, но в отделни случаи могат да се наблюдават затруднено уриниране и гнойно течение. най-често се засягат шийката на матката и маточните тръби, чието възпаление води нерядко до сраствания, стерилитет, извънматочна бременност и други усложнения.
и при двата пола е възможно развитие на ректална гонорея с отделяне на гноен секрет от ануса, както и гонококов фарингит (заразяване при орогенитален секс). възможно е развитие на артрити,  очни и други усложнения.
диагностика:
при болшинството мъже е възможно незабавно лабораторно потвърждение на диагнозата чрез микроскопско наблюдение на натривка от секрета на уретрата. при жените това е възможно в около 60% от случаите. при отрицателен резултат се прави посявка на специална хранителна среда и отговор се получава за около 3 дни.